  Анжелика Тихонова корреспондент Ижкарысь Михаил Калашников нимо техникая кун университетысь студентъёслэн отрядъёссылэн «Механ» штабез Россиысь вылӥ дышетсконниослэн штабъёссы пӧлын устоез луиз. Со сярысь Удмуртиысь дышетонъя но тодосъя министерстволэн пресс-службаез ивортэ. 1-27 коньывуонэ дышетонъя огазеяськонъёс пӧлын нырысьсэ Вылӥ дышетон сӧзнэтын студентъёслэн отрядъёссылэсь ужзэс тужгес усто радъянъя огъяросси вожвылъяськон ортчиз Вожвылъяськонлы йылпумъянъёс Студотрядъёслэсь огъяросси слётсэс сӥё-дано усьтонын, Россиысь студентъёслэн отрядъёссылы 60 ар тырмонлы сӥзем ужрадын, Кремльысь кун дворецын лэсьтӥзы. Студентъёслэн  отрядъёссылэн «Механ»штабзылэн азьвыл кивалтӥсез Наталья Буранова Москваысь кун университетлэн ректорез киысь устоез штаблэсь знамязэ но 200 сюрс манетлы сертификат басьтӥз Данъет штаблэн командаезлэсь рос-прос ужамзэ возьматэ. Пусйымон, «Механ» сое Михаил Калашниковлэн вордӥськем дырысеныз 100 ар тырмон аре басьтӥз шуыса. Тодэ вайытом, 2019-тӥ арын Удмуртиысь 2 сюрс пала студентъёс лэсьтӥськон объектъёсын, нылпи центръёсын, чугун сюрес вылын, гурт возёсын ужазы. Тегъёс: ИжГТУ Москва Удмуртия студентъёс МТКалашниковлы100ар  